Scéal (nuachtán)

Nuachtán nó iris seachtainiúil Gaeilge is ea Scéal. Clúdaíonn sé cúrsaí reatha taobh le colúin tuairimíochta, léirmheasanna cultúrtha, próifílí, agallaimh, clúdach ar imeachtaí Gaeilge, gné oideachasúil san áireamh le ceacht seachtainiúil dírithe ar léitheoirí le gach leibhéal líofachta. Foilsítear é gach maidin Dé Máirt le The Irish Times agus leis an Irish Examiner. Seoladh ar an 15ú Aibreán 2025 é.

 Foireann 
Is é Éanna Ó Caollaí eagarthóir Scéal. Luaite mar scríbhneoirí tá:
 Michelle Nic Pháidín (scríbhneoir agus iriseoir)
 Una Mullally (colúnaí agus scríbhneoir)
 Dónall P. Ó Baoill (saineolaí Gaeilge agus teangeolaíochta)
 Concubhar Ó Liatháin (iriseoir)
 Catherine Foley (iriseoir)
 Alan Titley (colúnaí agus scríbhneoir)
 Máire Ní Bhraonáin (láithreoir, tráchtaire agus colúnaí spóirt)
 Harry McGee
 Ursula Savage
Tá daoine ag obair go neamhspleách air freisin, m.sh. an colúnaí nósanna maireachtála Áine Ní Dhonnaile.

Chuir an t-eagarthóir béim ar thaithí an fhoireann scríbhneoirí ar chúrsaí "Gaeilge, cúrsaí na Gaeltachta, cúrsaí na tíre freisin, cúrsaí na polaitíochta, na litríochta is 'chuile sheort."

Fuair Conchubhar Ó Liatháin ainmniúchán sa chatagóir "Iriseoir na Bliana" ag Gradaim Chumarsáid an Oireachtais sa bhliain 2025 i ngeall ar a chuid scríbhneoireachta le Scéal agus le The Echo.

 Ábhar 
 "Tarraingíonn scéal scéal eile"—Seanfhocal
In eagarfhocal an chéad eagráin, scríobh Ó Caollaí go bhfuil "stair phobal agus ghluaiseacht na Gaeilge bunaithe ar ghníomhaíocht", é ag lua roinnt torthaí atá an fheachtasaíocht phobail tar éis baint amach go dtí seo ó bhunú RnaG i leith agus á rá go mbeidh Scéal ag déanamh iriseoireachta ar fhadhbanna atá ag bagairt ar an bpobal fós. Chuir sé fáilte roimh thuairimí lucht léite an fhoilseacháin nua, á rá go bhfuil an foireann ag súil le nuachtán a chruthú "a fhreastalaíonn ar phobal ilchineálach na Gaeilge."

Chomh maith le scéalta nuaíochta agus cúrsaí reatha, tá colúin nósanna maireachtála agus spóirt ann, eolas ar imeachtaí na seachtaine, cluichí beaga agus cúpla puzal d'fhoghlaimeoirí. Dar leis an gcolúnaí nósanna maireachtála Áine Ní Dhonnaile, cuireann Scéal roimhe "ní áis foghlamtha, ach go díreach áis Ghaeilig a chur ar fáil do dhaoine." Is ar phobal leathan léitheoirí atá sé dírithe. Tá "an-éagsúlacht ann" dar leis an láithreoir raidió Gráinne Uí Chaomhánaigh, agus tá sé "tráthúil".

Chuir Scéal painéal plé i láthair ag Picnic Leictreach 2025 idir Chatherine Connolly, Alan Titley, Eoghan Ó Ceannabháin agus John Prendergast, agus Emma Ferrari a bhí mar bhean an tí. Chuir Róisín El Cherif clabhsúr leis le leagan trítheangach den amhrán "Siúil a Rún" agus cuireadh amach mar phodchraoladh é ní ba dhéanaí.Painéal plé: Agallamh:  

 Dáileadh agus maoiniú 
Is le ceannach mar fhorlíonadh san Irish Times agus san Irish Examiner araon atá fáil ar Scéal. Tá sé faoi úinéireacht an Irish Times. Nuachtán 16 leathanach a bhí ann an chéad lá.

Ní bhíonn gach alt le feiceáil ar shuíomh an Irish Times ná an Irish Examiner. Is mar leagan clóite agus san 'ePaper' amháin a fhoilsítear é ina iomláine.Seiceáilte 01/07/2025

Thug an t-eagarthóir le fios go raibh méadú ar fhógraíocht i nGaeilge ó chomhlachtaí poiblí le deireanas i measc na dtosca a spreag bunú an fhoilseacháin seo.

 Naisc sheachtracha 
 Suíomh (rogha alt): Scéal ⁊ Scéal
 Agallamh leis an eagarthóir Éanna Ó Caollaí ar Adhmhaidin (15/04/2025)
 Agallamh leis an saoririseoir Áine Ní Dhonnaile ar Pé Scéal É (25/04/2025)

 Féach freisin 
 An Páipéar
 Tuairisc
 Seachtain
 Comhar
 NÓS
 ExtraG

Tagairtí 

Nótaí

Catagóir:Nuachtáin na Gaeilge
Catagóir:Irisí nuachta i nGaeilge
Catagóir:Meáin na Gaeilge
*
*
Catagóir:Bunaithe sa bhliain 2025
Catagóir:Bunaithe sna 2020í
Catagóir:Irisí Éireannacha
Catagóir:Irisí Gaeilge
Catagóir:Irisí nuachta
Catagóir:Irisí liteartha i nGaeilge
Catagóir:Irisí liteartha
Catagóir:Nuachtáin